د پاکستان په شمالي غربي سیمو کې عسکرو او وسله والو د جگړې
په جنوبي وزیرستان کې د خالي په شپه ناوخته د امنتي عسکرو په پوسټ باندې برید کې یو عسکر وژل شوی او دوه نور زخمیان شوې دي. د ځواکونو په ځوابي ډزو کې چارواکو د پنځه ؤ حمله کونکو د وژنې دعوه کړې ده
د پاکستان په جنوبي وزیرستان قبائیلي سیمه کې وسله والو د امنیتي عسکرو په پوسټ باندې حمله کې یو عسکر وژلی او په دیر کې د پولیس په گاډي د یو پولیس چارواکی وژل شوی او څلور نور زخمیان شوې دي. دیر کې د پولیس په گاډې حمله د تور کیمپ په نومې سیمه کې شوې ده، په داسې مهال چې د پولیس گزمه کې کوله. حمله کې یو د پولیس کارکونکی وژل شوی او څلور نور زخمیان شوې دي. او په جنوبي وزیرستان کې د خالي په شپه ناوخته د امنتي عسکرو په پوسټ باندې برید کې یو عسکر وژل شوی او دوه نور زخمیان شوې دي. د ځواکونو په ځوابي ډزو کې چارواکو د پنځه ؤ حمله کونکو د وژنې دعوه کړې ده. په ځواکونو د خالي په ورځ شوې حمله د جنوبي وزیرستان مرکزي ښار واڼه نه ۴٠ کلومیټره په جنوب کې پرته سیمه کې شوې ده. یوه هفته وړاندې هم په جنوبي وزیرستان کې د ځواکونو په پوسټ حمله کې د نهه عسکرو رپورټونه راغلې وو. د جنوبي وزیرستان په تیارزه سیمه کې د شوې حملې په ځواب کې چارواکو د ١٨ ؤ وسله والو د وژنې دعوه کړې وه او وسله والو د ١٩ عسکرو د وژنې خبره کوله. جنوبي وزیرستان او نورو قبائیلي سیمو کې عسکر او وسله وال په نښتو کې یو بل ته د زیان رسولو په حقله متضاد دعوې کوي چې اکثريي په ازاده توگه تصدیق ځکه ممکن نه وي چې هلته د غیر یقیني امنیتي صورتحال په وجه صحافیان په ازاده توگه خپله دنده نشې ترسره کولی. جنوبي وزیرستان کې د تشدد رپورټونه په داسې مهال رامنځته شوې دي چې د باجوړ په بټوار سیمه کې د تیرو اته ؤ ورځو راهسې د وسله والو او عسکرو په منځ کې نښتې روانې دي خو په کره توگه د جگړې په حقله او په پکې د ممکنه تلافاتو رپورټو او تفصیلات مخ ته نه دي راغلې خو د سیمې اوسیدونکو په سلگونو خلکو د بې امنۍ په وجه خپل کورونه پریښودې دي.